ལོ་ན་ཆེ་བའི་བུད་མེད་ཀྱིས་མངལ་སྦྲུམ་ན་མི་རང་ཉིད་དང་ཡང་ན་སྦྲུམ་བུ་ལ་ཉེན་ཁ་ག་འདྲ་ཡོད་དམ་ཞེ་ན།ལོ་ན་ཆེ་བའི་བུད་མེད་ཡིན་ནའང་འདྲ།ཡང་ན་ལོ་ན་ཆུང་བའི་བུད་མེད་སུ་ཞིག་ཡིན་རུང་མངལ་སྦྲུམ་འདོད་པའི་སྐབས་སུ།དེའི་སྐོར་གྱི་ཤེས་བྱར་རྒྱུས་ལོན་རེ་བྱས་ན་བཟང༌།ལོ་སོ་ལྔའི་ཡན་གྱི་སྦྲུམ་མའི་ཁྲོད་དུ་གཅིན་སྙི་ཟ་ཁུའི་ནད་དང་གཟའ་གྲིབ་ཕོག་པའི་ནད།བུ་སྣོད་ནང་གི་ཚི་སྣའི་ཤ་སྐྲན།ཁྲག་ཤེད་མཐོ་བའི་ནད་དང་མཁལ་མའི་ནད་སོགས་བྱུང་ཡོད་མཁན་ཧ་ཅང་མང་བས།ནད་རིགས་དེ་དག་གིས་སྦྲུམ་མ་དང་སྦྲུམ་བུ་ལ་ཤུགས་རྐྱེན་ངེས་ཅན་ཞིག་ཐེབས་སྲིད།